REGULAMENTUL (CE) NR. 958/2007 AL BĂNCII CENTRALE EUROPENE

din 27 iulie 2007

privind statisticile referitoare la activele și pasivele fondurilor de investiții

(BCE/2007/8)

CONSILIUL GUVERNATORILOR BĂNCII CENTRALE EUROPENE,

având în vedere Statutul Sistemului European al Băncilor Centrale și al Băncii Centrale Europene, în special articolul 5,

având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană (1), în special articolul 5 alineatul (1) și articolul 6 alineatul (4),

întrucât:

Regulamentul (CE) nr. 2533/98 prevede la articolul 2 alineatul (1) că, în vederea îndeplinirii cerințelor sale de raportare statistică, Banca Centrală Europeană (BCE), asistată de băncile centrale naționale (BCN), are dreptul de a culege informații statistice în limitele unităților de observare statistică de referință cu obligații de raportare și a ceea ce este necesar pentru realizarea misiunilor Sistemului European al Băncilor Centrale (SEBC). Din articolul 2 alineatul (2) litera (a) din Regulamentul (CE) nr. 2533/98 rezultă că fondurile de investiții (FI) fac parte din unitățile de observare statistică de referință cu obligații de raportare în scopul îndeplinirii cerințelor de raportare statistică ale BCE din domeniile bancar și monetar, printre altele. În plus, articolul 3 din Regulamentul (CE) nr. 2533/98 obligă BCE să stabilească unitățile de observare statistică efective cu obligații de raportare din cadrul unităților de observare statistică de referință cu obligații de raportare și îi acordă acesteia dreptul de a scuti, total sau parțial, anumite categorii specifice de agenți raportori de la îndeplinirea cerințelor sale de raportare statistică.

ADOPTĂ PREZENTUL REGULAMENT:

Articolul 1

Definiții

În sensul prezentului regulament:

Articolul 2

Unități de observare statistică efective cu obligații de raportare

(1) Unitățile de observare statistică efective cu obligații de raportare cuprind FI rezidente pe teritoriul statelor membre participante. Fondul de investiții însuși sau, în cazul fondurilor de investiții care nu au personalitate juridică în conformitate cu dreptul lor național, reprezentanții lor legali vor fi răspunzători pentru raportarea informațiilor statistice solicitate în temeiul prezentului regulament.

(2) Fără a duce atingere alineatului (1), în scopul culegerii de informații cu privire la deținătorii acțiunilor la purtător emise de FI (punctul 3 din partea 2 a anexei I), unitățile de observare statistică efective cu obligații de raportare includ IFM și acei AIF, alții decât FI. BCN pot acorda derogări acestor entități, cu condiția ca informațiile statistice solicitate să fie culese din alte surse disponibile în conformitate cu punctul 3 din partea 2 a anexei I. BCN verifică îndeplinirea acestei condiții, în timp util, în vederea acordării sau retragerii, dacă este necesar, a oricărei derogări, cu acordul BCE, cu efect de la începutul fiecărui an. În sensul prezentului regulament, BCN pot elabora și menține o listă a AIF raportori, alții decât FI, în conformitate cu principiile prevăzute la punctul 3 din partea 2 a anexei I.

Articolul 3

Derogări

(1) BCN pot acorda derogări celor mai mici FI, în termeni de total active, cu condiția ca FI care contribuie la bilanțul trimestrial agregat să reprezinte cel puțin 95 % din activele totale ale FI în termeni de stocuri (stocks), în fiecare stat membru participant. BCN verifică îndeplinirea acestei condiții în timp util în vederea acordării sau a retragerii, dacă este necesar, a oricărei derogări, cu efect de la începutul fiecărui an calendaristic. FI cărora li se aplică asemenea derogări raportează, trimestrial, doar datele stoc (stock data) aferente sfârșitului de trimestru pentru acțiunile/unitățile de fond emise de FI, precum și ajustările din reevaluare sau tranzacțiile trimestriale aferente, dacă este cazul.

(2) Derogările pot fi acordate FI care sunt supuse normelor contabile naționale care permit evaluarea activelor acestora cu o frecvență mai mică decât cea trimestrială. Categoriile de FI cărora BCN pot decide să le acorde derogări se stabilesc de Consiliul guvernatorilor. FI cărora li se aplică astfel de derogări fac obiectul cerințelor prevăzute la articolul 6 din prezentul regulament cu o frecvență care respectă obligațiile contabile ale acestora referitoare la momentul evaluării activelor lor.

(3) FI pot alege să nu utilizeze derogările și, în schimb, să îndeplinească în totalitate cerințele de raportare prevăzute la articolul 6. În cazul în care un FI exercită această opțiune, acesta trebuie să obțină acordul BCN competente anterior introducerii oricărei schimbări în utilizarea de către acesta a derogărilor.

Articolul 4

Lista FI întocmită în scopuri statistice

(1) Comitetul executiv elaborează și menține o listă a FI care fac obiectul prezentului regulament, inclusiv, dacă este cazul, a subfondurilor acestora, în sensul articolului 5 alineatul (2). Lista poate fi întemeiată pe listele existente ale FI supravegheate de autoritățile naționale, în cazul în care sunt disponibile astfel de liste, suplimentate de alte FI care se încadrează în definiția FI din articolul 1.

(2) BCN și BCE vor pune la dispoziția FI vizate lista FI întocmită în scopuri statistice, precum și actualizările acesteia, într-un mod adecvat, inclusiv prin intermediul mijloacelor electronice, prin internet sau, la cererea agenților raportori vizați, pe suport de hârtie.

(3) Lista FI întocmită în scopuri statistice are doar caracter informativ. Cu toate acestea, în cazul în care cea mai recentă versiune electronică disponibilă a listei prevăzute la alineatul (2) este incorectă, BCE nu impune sancțiuni nici unei entități care nu și-a îndeplinit în mod corespunzător obligațiile de raportare, în măsura în care aceasta s-a bazat cu bună credință pe lista incorectă.

Articolul 5

Raportarea „fond cu fond”

(1) Unitățile de observare statistică efective cu obligații de raportare raportează datele cu privire la activele și pasivele fiecărui fond în parte.

(2) Fără a aduce atingere prevederilor alineatului (1), în cazul în care un FI își segregă activele în diferite subfonduri astfel încât acțiunile/unitățile de fond ce revin fiecărui subfond sunt garantate în mod independent cu diferite active, fiecare subfond este considerat ca un FI individual.

(3) Prin derogare de la prevederile alineatelor (1) și (2), cu condiția aprobării prealabile și în conformitate cu instrucțiunile BCN competente, FI pot raporta activele și pasivele lor în grup, cu condiția ca aceasta să conducă la rezultate similare celor ale raportării „fond cu fond”.

Articolul 6

Cerințe de raportare statistică lunară și trimestrială

(1) Unitățile de observare statistică efective cu obligații de raportare furnizează, în conformitate cu anexa I:

(2) Cu condiția aprobării prealabile și în conformitate cu instrucțiunile BCN competente, unitățile de observare statistică efective cu obligații de raportare raportează informațiile statistice pe baza uneia dintre cele două metode de raportare menționate în anexa I, în conformitate cu definițiile din anexa II.

(3) BCN pot alege să culeagă datele din alineatul (1) litera (a) lunar, iar nu trimestrial.

Articolul 7

Ajustări din reevaluare sau tranzacții

(1) Unitățile de observare statistică efective cu obligații de raportare raportează ajustările din reevaluare sau tranzacțiile, în conformitate cu instrucțiunile BCN competente, pentru informațiile agregate raportate în cadrul metodei combinate sau al celei agregate menționate în anexa I.

(2) În cadrul metodei combinate menționate în anexa I, BCN fie pot face aproximări ale tranzacțiilor cu titluri de valoare din informațiile culese „titlu cu titlu”, fie pot culege în mod direct informații „titlu cu titlu” privind tranzacțiile.

(3) Cerințe și orientări suplimentare cu privire la compilarea ajustărilor din reevaluare sau a tranzacțiilor sunt prevăzute în anexa III.

Articolul 8

Norme contabile

(1) Normele contabile respectate de către FI în scopul raportării în temeiul prezentului regulament sunt cele prevăzute în legislația națională aplicabilă care pune în aplicare Directiva 86/635/CEE a Consiliului din 8 decembrie 1986 privind conturile anuale și conturile consolidate ale băncilor și ale altor instituții financiare (3) sau, în cazul în care reglementarea menționată nu este aplicabilă, orice alte standarde naționale sau internaționale aplicabile FI.

(2) Fără a aduce atingere practicilor contabile și mecanismelor de compensare (netting) curente din statele membre participante, toate activele și pasivele financiare trebuie să fie raportate la valoarea brută, în scopuri statistice.

Articolul 9

Termene limită

(1) BCN decid în ce moment au nevoie să primească de la agenții raportori datele prevăzute la articolul 6, pentru a respecta termenele limită prevăzute la alineatul (2).

(2) BCN transmit către BCE:

Articolul 10

Standarde minime și mecanisme naționale de raportare

(1) Informațiile statistice solicitate sunt raportate de către FI către BCN competentă în conformitate cu standardele minime de transmitere, acuratețe, conformitate cu conceptele și revizuire prevăzute în anexa IV.

(2) BCN definesc și pun în aplicare mecanismele de raportare ce trebuie respectate de către unitățile de observare statistică efective cu obligații de raportare în conformitate cu specificitățile naționale. BCN trebuie să vegheze ca aceste mecanisme de raportare să furnizeze informațiile statistice solicitate și să permită o verificare detaliată a conformității cu standardele minime de transmitere, acuratețe, conformitate cu conceptele și revizuire prevăzute în anexa IV.

Articolul 11

Fuziuni, divizări și reorganizări

În cazul unei fuziuni, divizări sau reorganizări care ar putea afecta îndeplinirea obligațiilor sale statistice, agentul raportor implicat informează BCN competentă, după ce intenția de a pune în aplicare o astfel de operațiune a fost făcută publică și, în timp util, înainte ca fuziunea, divizarea sau reorganizarea să intre în vigoare, cu privire la procedurile planificate pentru a îndeplini cerințele de raportare statistică stabilite în prezentul regulament.

Articolul 12

Verificarea și culegerea obligatorie a informațiilor

BCN exercită drepturile de a verifica sau de a culege în mod obligatoriu informațiile furnizate de agenții raportori în conformitate cu prezentul regulament, fără a aduce atingere dreptului BCE de a exercita ea însăși aceste drepturi. Aceste drepturi se exercită în special de către BCN atunci când o instituție care face parte din unitățile de observare statistică efective cu obligații de raportare nu respectă standardele minime de transmitere, acuratețe, conformitate cu conceptele și revizuire prevăzute în anexa IV.

Articolul 13

Prima raportare

Prima raportare începe cu datele lunare și trimestriale pentru decembrie 2008.

Articolul 14

Dispoziție finală

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

(1) JO L 318, 27.11.1998, p. 8.

(2) JO L 333, 17.12.2001, p. 1.

(3) JO L 372, 31.12.1986, p. 1.

BCN competentă poate alege să culeagă numai datele aferente câmpului 2 în cazurile (b) și (c) (ii) de mai sus. În această situație, BCN trebuie să verifice și să informeze BCE, cel puțin o dată pe an, dacă este sau nu afectată calitatea datelor agregate raportate de către BCN, inclusiv frecvența și volumul revizuirilor.

ANEXA II

DEFINIȚII

Partea 1

Definiții privind categoriile de instrumente

Prezentul tabel oferă o descriere standard detaliată a categoriilor de instrumente pe care BCN le transpun în categorii aplicabile la nivel național în conformitate cu prezentul regulament (1). Definițiile se referă la Sistemul european al conturilor naționale și regionale în Comunitate (SEC 95).

TABELUL A

Definițiile categoriilor de instrumente ce constituie activele și pasivele FI

CATEGORII DE ACTIVE

Categorie Descrierea caracteristicilor principale 1. Creanțe din depozite și credite În scopul sistemului de raportare, această categorie este formată din fonduri acordate ca împrumut debitorilor de către FI, care nu sunt materializate în documente sau care au ca suport un singur document (chiar dacă acesta a devenit negociabil). Aici sunt incluse active sub formă de depozite: — depozite plasate la IFM: (a) depozite transferabile: depozite (în monedă națională sau în monedă străină) care sunt imediat convertibile în numerar sau care sunt transferabile prin cec, ordin bancar, debitare sau alte instrumente similare, ambele fără niciun fel de restricții sau penalități semnificative (SEC 95, punctele 5.42-5.44); (b) alte depozite: toate deținerile în depozite, altele decât depozitele transferabile. Alte depozite nu pot fi utilizate pentru efectuarea de plăți în orice moment și nu sunt convertibile în numerar sau depozite transferabile fără niciun fel de restricții sau penalități semnificative. Această subcategorie include depozitele la termen și depozitele de economii (SEC 95, punctele 5.45-5.49); — dețineri de titluri de valoare nenegociabile: Deținerile de titluri de valoare, altele decât acțiunile și alte titluri de participație care nu sunt negociabile și nu pot fi tranzacționate pe piețele secundare (a se vedea și „credite negociate”); — credite negociate: Creditele care au devenit negociabile de facto sunt clasificate la postul de activ „creanțe din depozite și credite”, cu condiția ca acestea să fie în continuare materializate într-un document unic, și sunt, în general, negociate numai ocazional; — creanțe în temeiul contractelor de deport (reverse repos): Contrapartida numerarului plătit în schimbul titlurilor de valoare achiziționate de FI la un preț dat, cu angajamentul ferm de revânzare a acelorași titluri de valoare (sau a unor titluri de valoare similare) la un preț fixat și la o dată ulterioară prestabilită (a se vedea categoria 7). Acest post include și dețineri de bancnote și monede metalice în euro și în valută externă aflate în circulație, care sunt folosite în mod obișnuit la efectuarea plăților. 2. Titluri de valoare, altele decât acțiunile Deținerile de titluri de valoare, altele decât acțiunile sau titlurile de participație, care pot fi negociate și de regulă tranzacționate pe piețele secundare sau care pot fi compensate pe piață și care nu conferă deținătorului nici un drept de proprietate asupra instituției emitente. Acest post include: — deținerile de titluri de valoare (materializate sau nu în documente), care conferă deținătorului dreptul necondiționat la un venit fix sau determinat prin contract sub formă de plăți de cupoane și/sau la o sumă fixă stabilită la o anumită dată (sau date) sau începând de la o dată definită la momentul emisiunii; — credite negociabile care au fost restructurate într-un număr mare de documente identice și care pot fi negociate pe piețele secundare (a se vedea și „credite negociate” la categoria 1); — creanțe subordonate sub formă de titluri de creanță; — pentru a păstra coerența cu tratamentul acordat operațiunilor de tipul celor de report (repo), titlurile de valoare acordate ca împrumut de titluri de valoare în cadrul operațiunilor de împrumut de titluri de valoare rămân în bilanțul contabil al proprietarului inițial (nu sunt transferate în bilanțul contabil al cumpărătorului temporar) dacă există un angajament ferm de răscumpărare a titlurilor, iar nu doar opțiunea de a face acest lucru (a se vedea și categoria 7). Pentru deținerile de titluri de valoare, altele decât acțiunile, trebuie realizată o defalcare în funcție de scadență. Aceasta reprezintă scadența la emisiune (scadența inițială) și se referă la durata fixă a existenței unui instrument financiar înainte de care nu poate fi răscumpărat. 3. Acțiuni și alte titluri de participație Deținerile de titluri de valoare care reprezintă drepturi de proprietate asupra societăților sau a cvasisocietăților. Aceste titluri de valoare oferă în general deținătorilor dreptul la o cotă-parte din beneficiile societății sau ale cvasisocietății și la o cotă-parte din fondurile proprii în caz de lichidare. Această categorie cuprinde patru subcategorii principale: — acțiuni/unități de fond ale FI și ale FPM; — acțiuni cotate, cu excepția acțiunilor/unităților de fond ale FI și ale FPM; — acțiuni necotate, cu excepția acțiunilor/unităților de fond ale FI și ale FPM: acțiuni care nu sunt cotate (SEC 95, punctele 5.90-5.93); — alte titluri de participație: toate formele de titluri de participație, altele decât cele clasificate în subcategoriile menționate mai sus (SEC 95, punctele 5.94 și 5.95). 3a. Acțiuni și alte titluri de participație, din care acțiuni cotate, cu excepția acțiunilor/unităților de fond ale FI și ale FPM Acțiuni cu prețuri cotate la o bursă de valori recunoscută sau pe un alt tip de piață secundară (SEC 95, punctele 5.90-5.93). 3b. Acțiuni și alte titluri de participație, din care acțiuni/unități de fond ale FI și ale FPM Acest post de activ include deținerile de acțiuni/unități de fond emise de FI și de FPM cuprinse în lista FI și a FPM în scopuri statistice. FPM sunt organisme de plasament colectiv ale căror acțiuni/unități de fond sunt, din punct de vedere al lichidității, substitute apropiate pentru depozite și care investesc în principal în instrumente de piață monetară și/sau în acțiunile/unitățile de fond ale FPM și/sau în alte titluri de creanță transferabile cu o scadență reziduală mai mică sau egală cu un an, și/sau în depozite bancare și/sau al căror obiectiv este acela de a avea un randament apropiat de ratele dobânzilor aferente instrumentelor de piață monetară. FPM sunt definite în Regulamentul (CE) nr. 2423/2001 (BCE/2001/13) privind bilanțul consolidat al sectorului instituțiilor financiare monetare. FI sunt definite în articolul 1 din prezentul regulament. 4. Instrumente financiare derivate În conformitate cu standardele statistice internaționale actuale, instrumentele financiare derivate care au o valoare de piață, în principiu, trebuie să fie înregistrate în bilanț. Instrumentele derivate au o valoare de piață când sunt negociate pe piețele organizate, adică la bursă, sau în cazurile în care pot fi compensate periodic în afara piețelor reglementate (over-the-counter — OTC). În cadrul acestui post trebuie raportate următoarele instrumente financiare derivate: — opțiuni negociabile sau pe piețele OTC; — warante; — futures, numai dacă acestea au o valoare de piață deoarece sunt negociabile sau pot fi compensate; și — swap-uri, numai dacă acestea au o valoare de piață deoarece sunt negociabile sau pot fi compensate. Instrumentele financiare derivate care trebuie înregistrate în bilanț trebuie înregistrare la valoarea de piață a acestora, adică la prețul curent al pieței sau la un echivalent apropiat (valoarea justă). Instrumentele derivate se înregistrează în bilanț la valoarea brută. Contractele individuale cu instrumente derivate cu valori de piață brute pozitive se înregistrează în activul bilanțier, iar contractele cu valori de piață brute negative, la pasivul bilanțier. Obligațiile viitoare brute rezultate din contractele cu instrumente derivate nu se înregistrează ca posturi bilanțiere. Instrumentele financiare derivate pot fi înregistrate pe bază netă în conformitate cu diferitele metode de evaluare. În schimb, aceste poziții sunt raportate în cazul în care sunt disponibile numai poziții nete sau pozițiile nu sunt înregistrate la valoarea de piață. 5. Active nefinanciare (inclusiv active fixe) Acest post cuprinde: — investiții în active fixe corporale (de exemplu, locuințe, alte clădiri și structuri și clădiri nerezidențiale) și valori (de exemplu, metale prețioase); și — active nefinanciare, corporale și necorporale, care urmează să fie utilizate de FI în mod repetat pentru o perioadă mai lungă de un an. Aici sunt incluse terenuri și clădiri ocupate de FI, precum și echipamente, programe informatice și alte infrastructuri. 6. Alte active Acesta este un post rezidual în activul bilanțier, definit ca „active neincluse în altă parte”. BCN pot să solicite la acest post și defalcări individuale pe: — dobânda acumulată de încasat, aferentă depozitelor și creditelor; — dobânda acumulată aferentă titlurilor de valoare, altele decât acțiunile; — chiria acumulată pentru clădiri; — sume de încasat care nu au legătură cu activitatea principală a FI.





CATEGORII DE PASIVE

Categorie Descrierea caracteristicilor principale 7. Credite și depozite atrase Sumele datorate de FI creditorilor, altele decât cele care provin din emisiunea de titluri de valoare negociabile. Acest post cuprinde: — credite: credite acordate FI raportoare care nu sunt materializate în documente sau care au ca suport un singur document (chiar dacă acesta a devenit negociabil); — contracte de report (repo): contrapartida numerarului primit în schimbul titlurilor de valoare/aurului vândute/vândut de FI la un preț dat, cu angajamentul ferm de răscumpărare a acelorași titluri de valoare/aceluiași aur (sau a unor titluri de valoare/unui aur similare/similar) la un preț fixat și la o dată ulterioară prestabilită. Sumele primite de FI în schimbul titlurilor de valoare/aurului transferate/transferat unui terț („cumpărător temporar”) sunt clasificate la „contracte de report (repo)” dacă există un angajament ferm de răscumpărare a titlurilor de valoare, nu doar opțiunea de a face acest lucru. Aceasta înseamnă că FI păstrează proprietatea reală (economică) asupra titlurilor de valoare/aurului suport în timpul operațiunii. În această privință, transferul dreptului de proprietate nu este o caracteristică relevantă pentru determinarea modalității de calificare a operațiunilor de tip report (repo). În cazul în care cumpărătorul temporar vinde titlurile de valoare/aurul primite/primit prin intermediul unei operațiuni de report (repo), această vânzare trebuie să fie înregistrată ca o tranzacție simplă cu titluri de valoare/aur și înregistrată în bilanțul cumpărătorului temporar ca poziție negativă în portofoliul de titluri de valoare/aur. Următoarele trei variante de operațiuni de tipul contractelor de report (repo) sunt toate structurate astfel încât să îndeplinească condițiile necesare pentru calificarea lor ca împrumuturi garantate. Prin urmare, sumele primite de FI (în schimbul titlurilor de valoare/aurului transferat/transferate temporar unui terț) sunt clasificate la „contracte de report (repo)”: — sume primite în schimbul titlurilor de valoare/aurului transferate/transferat temporar unui terț sub forma unui contract de report (repo); — sume primite în schimbul titlurilor de valoare/aurului transferate/transferat temporar unui terț sub formă de împrumuturi de obligațiuni (garantate cu numerar); — sume primite în schimbul titlurilor de valoare/aurului transferate/transferat temporar unui terț sub forma unui contract de vânzare/răscumpărare. 8. Acțiuni/unități de fond ale FI Acțiunile sau unitățile de fond, inclusiv sub forma titlurilor de participație la capital, emise de FI care sunt incluse în lista FI în scopuri statistice. Acest post reprezintă datoriile totale către acționarii FI. De asemenea, sunt incluse și fondurile rezultate din beneficiile nedistribuite sau fondurile rezervate de către FI raportoare în anticiparea unor posibile plăți și obligații viitoare. În sensul prezentului regulament: — „acțiuni/unități de fond nominative ale FI” înseamnă acțiunile/unitățile de fond ale FI în privința cărora, în conformitate cu legislația națională, se ține un registru pentru identificarea deținătorilor acestor acțiuni/unități de fond, incluzând informații referitoare la reședința și sectorul deținătorului; — „acțiuni/unități de fond la purtător ale FI” înseamnă acțiunile/unitățile de fond ale FI în privința cărora, în conformitate cu legislația națională, nu se ține un registru pentru identificarea deținătorilor acestor acțiuni/unități de fond sau în privința cărora se ține un registru care însă nu conține informații referitoare la reședința și sectorul deținătorului. 9. Instrumente financiare derivate A se vedea categoria 4. 10. Alte pasive Acesta este un post rezidual în pasivul bilanțier, definit ca „pasive care nu sunt incluse în altă parte”. BCN pot, de asemenea, solicita, în cadrul acestui post, și defalcări individuale pe: — titluri de creanță emise: Titluri de valoare, altele decât titlurile de participație emise de FI, care sunt, în mod obișnuit, instrumente negociabile și tranzacționate pe piețele secundare sau care pot fi compensate pe piață și care nu conferă deținătorului niciun drept de proprietate asupra instituției emitente; — dobânda acumulată de plătit, aferentă creditelor și depozitelor; — sume de plătit care nu au legătură cu activitatea principală a FI (sume datorate furnizorilor, impozite, salarii, contribuții sociale etc.); — provizioane care reprezintă obligații față de terți (pensii, dividende etc.); — poziții nete provenite din împrumuturi de titluri de valoare negarantate cu numerar; — sume nete de plătit în cadrul decontărilor ulterioare ale tranzacțiilor cu titluri de valoare.

Partea 2

Definițiile atributelor „titlu cu titlu”

TABELUL B

Definițiile atributelor „titlu cu titlu”

Câmp Descriere Codul de identificare a titlurilor de valoare Un cod unic care identifică un titlu de valoare. În funcție de instrucțiunile BCN, acesta poate fi codul ISIN sau un alt cod de identificare a titlurilor de valoare. Numărul de unități sau valoarea nominală agregată Numărul de unități dintr-un titlu de valoare sau valoarea nominală agregată, în cazul în care titlul de valoare este negociat ca valori, și nu ca unități. Preț Prețul pe o unitate dintr-un titlu de valoare sau procentul din valoarea nominală agregată, în cazul în care titlul de valoare este negociat ca valori, și nu ca unități. De regulă, prețul este prețul pieței sau este apropiat de prețul pieței. La această poziție, BCN pot solicita și dobânda acumulată. Valoare totală Valoarea totală aferentă unui titlu de valoare. În cazul titlurilor de valoare care sunt negociate ca unități, această valoare este egală cu numărul de titluri de valoare înmulțit cu prețul pe unitate. Când titlurile de valoare sunt negociate ca valori, și nu ca unități, această valoare este egală cu valoarea nominală agregată înmulțită cu prețul exprimat ca procent. În principiu, valoarea totală este egală cu valoarea de piață sau se apropie de valoarea de piață. La această poziție, BCN pot solicita și dobânda acumulată. Tranzacții Suma achizițiilor minus suma vânzărilor (titluri de valoare în activul bilanțier) sau suma emisiunilor minus suma răscumpărărilor (titluri de valoare în pasivul bilanțier) ale unui titlu de valoare înregistrat la valorile de tranzacționare. Titluri de valoare achiziționate (active) sau emise (pasive) Suma achizițiilor (titluri de valoare în activul bilanțier) sau suma emisiunilor (titluri de valoare în pasivul bilanțier) ale unui titlu de valoare înregistrat la valorile de tranzacționare. Titluri de valoare vândute (active) sau răscumpărate (pasive) Suma vânzărilor (titluri de valoare în activul bilanțier) sau suma răscumpărărilor (titluri de valoare în pasivul bilanțier) ale unui titlu de valoare înregistrat la valorile de tranzacționare. Moneda de înregistrare a titlului de valoare Codul ISO sau un cod echivalent al monedei în care este exprimat prețul și/sau valoarea exigibilă a titlului de valoare.

Partea 3

Definițiile sectoarelor

SEC 95 definește standardele privind clasificarea sectoarelor. Contrapărțile situate pe teritoriul statelor membre participante sunt identificate în funcție de sectorul de care aparțin în conformitate cu lista FI și a IFM întocmită în scopuri statistice și cu orientările privind clasificarea statistică a contrapărților cuprinse în „Manualul sectorului de statistică monetară, a piețelor și a instituțiilor financiare al BCE. Orientare pentru clasificarea statistică a clienților” (Monetary, financial institutions and markets statistics sector manual. Guidance for the statistical classification of customers).

TABELUL C

Definițiile sectoarelor

Sector Definiție 1. IFM Bănci centrale naționale rezidente, instituții de credit rezidente, astfel cum sunt definite în dreptul comunitar, precum și alte instituții financiare rezidente al căror obiect de activitate constă în primirea de depozite și/sau de substituți apropiați pentru depozite din partea unor entități altele decât IFM și în acordarea de credite și/sau efectuarea de investiții în titluri de valoare, pe cont propriu (cel puțin din punct de vedere economic) [Regulamentul (CE) nr. 2423/2001 (BCE/2001/13)]. 2. Administrație publică Unități rezidente implicate, în principal, în producția de bunuri și servicii necomerciale destinate consumului individual și colectiv și/sau în redistribuirea venitului și a avuției naționale (SEC 95, punctele 2.68-2.70). 3. Alți intermediari financiari + auxiliari financiari Societăți și cvasisocietăți financiare (cu excepția societăților de asigurări și a fondurilor de pensii) implicate în principal în intermedieri financiare prin subscrierea de angajamente sub alte forme decât în numerar, depozite și/sau substituți similari pentru depozite de la unități instituționale, altele decât IFM, sau rezerve tehnice de asigurări (SEC 95, punctele 2.53-2.56). Sunt incluși, de asemenea, auxiliarii financiari care cuprind toate societățile și cvasisocietățile financiare implicate în principal în activități financiare auxiliare (SEC 95, punctele 2.57-2.59). Sunt incluse aici și FI, astfel cum sunt definite în prezentul regulament. 4. Societăți de asigurări și fonduri de pensii Societăți și cvasisocietăți financiare a căror activitate principală constă în intermedierea financiară rezultată dintr-un acord de cumulare (pooling) a riscurilor (SEC 95, punctele 2.60-2.67). 5. Societăți nefinanciare Societăți și cvasi societăți care nu desfășoară activitate de intermediere financiară, ci au ca activitate principală producția de bunuri comerciale și prestarea de servicii nefinanciare (SEC 95, punctele 2.21-2.31). 6. Gospodăriile populației și instituții fără scop lucrativ în serviciul gospodăriilor populației Indivizi sau grupuri de indivizi, în calitate de consumatori, producători de bunuri și prestatori de servicii nefinanciare exclusiv pentru consumul final propriu, precum și în calitate de producători de bunuri comerciale și prestatori de servicii nefinanciare și financiare, cu condiția ca activitățile lor să nu fie aceleași cu cele ale cvasisocietăților. Sunt incluse instituțiile fără scop lucrativ în serviciul gospodăriilor populației care au ca activitate principală producția de bunuri și prestarea de servicii fără caracter comercial destinate anumitor grupuri de gospodării ale populației (SEC 95, punctele 2.75-2.88).

(1) Cu alte cuvinte, aceste tabele nu sunt liste de instrumente financiare individuale.